Asetus hovioikeuksista annetun asetuksen muuttamisesta 1978
Suomen asetuskokoelma 859/1978.

A s e t u s

hovioikeuksista annetun asetuksen muuttamisesta.

Annettu Helsingissä 17 päivänä marraskuuta 1978.



   Oikeusministerin esittelystä muutetaan hovioikeuksista 17 päivänä heinäkuuta 1952 annetun asetuksen (288/52) 1 §:n 1 ja 3 momentti, 5 §:n 2 momentti ja 10 §:n 2 momentti, sellaisina kuin ne ovat 30 päivänä kesäkuuta 1977 annetussa asetuksessa (539/77), näin kuuluviksi:

1 §.

Maa jakautuu Turun, Vaasan, Itä-Suomen, Helsingin, Kouvolan ja Rovaniemen hovioikeuspiireihin. Kuhunkin hovioikeuspiiriin kuuluvat ne alueet, jotka muodostavat seuraavat tuomiokunnat ja kaupungit:

Turun hovioikeuspiiriin Ahvenanmaan, Euran, Halikon, Ikaalisten, Kokemäen, Loimaan, Paraisten, Piikkiön, Pirkkalan, Ruoveden, Tammelan, Toijalan, Tyrvään, Ulvilan ja Vehmaan tuomiokunnat sekä Maarianhaminan, Naantalin, Porin, Rauman, Tampereen, Turun ja Uudenkaupungin kaupungit;

Vaasan hovioikeuspiiriin Alavuden, Haapajärven, Ilmajoen, Jyväskylän, Jämsän, Kauhajoen, Kauhavan, Korsholman, Kyrön, Lapuan, Lohtajan, Muhoksen, Närpiön, Oulun, Pietarsaaren, Saarijärven, Viitasaaren ja Ylivieskan tuomiokunnat sekä Jyväskylän, Kaskisten, Kokkolan, Kristiinankaupungin, Oulun, Pietarsaaren, Raahen, Uudenkaarlepyyn ja Vaasan kaupungit;

Itä-Suomen hovioikeuspiiriin Iisalmen, Ilomantsin, Juvan, Kajaanin, Kiteen, Kuopion, Liperin, Mikkelin, Nilsiän, Pieksämäen, Pielaveden, Pielisjärven, Rantasalmen, Suonenjoen ja Varkauden tuomiokunnat sekä Iisalmen, Joensuun, Kajaanin, Kuopion, Mikkelin ja Savonlinnan kaupungit;

Helsingin hovioikeuspiiriin Espoon, Hyvinkään, Lohjan, Porvoon, Raaseporin, Tuusulan ja Vantaan tuomiokunnat sekä Hangon, Helsingin, Loviisan, Porvoon ja Tammisaaren kaupungit;

Kouvolan hovioikeuspiiriin Hauhon, Heinolan, Hollolan, Iitin, Imatran, Janakkalan, Kymin, Lappeen, Orimattilan ja Valkealan tuomiokunnat sekä Haminan, Heinolan, Hämeenlinnan, Kotkan, Lahden ja Lappeenrannan kaupungit; sekä

Rovaniemen hovioikeuspiiriin Iin, Kemijärven, Kuusamon, Lapin, Rovaniemen ja Tornion tuomiokunnat sekä Kemin ja Tornion kaupungit.

- - - - - - - - - - - - - - - - - - - -

Turun hovioikeudella on istuntopaikkansa Turun, Vaasan hovioikeudella Vaasan, Itä-Suomen hovioikeudella Kuopion, Helsingin hovioikeudella Helsingin, Kouvolan hovioikeudella Kouvolan ja Rovaniemen hovioikeudella Rovaniemen kaupungissa. Hovioikeus voi tarvittaessa pitää istunnon myös tuomiopiiriinsä kuuluvan alioikeuden istuntopaikassa tai tuomiopiirinsä alueella muuallakin.

5 §.

- - - - - - - - - - - - - - - - - - - -

Kouvolan ja Rovaniemen hovioikeudessa voi presidentti jäsenen ollessa estyneenä toimia jaoston istunnon puheenjohtajana. Presidentin lisäksi osallistuu istuntoon kaksi jaoston istuntovuorossa olevaa jäsentä.

- - - - - - - - - - - - - - - - - - - -

10 §.

- - - - - - - - - - - - - - - - - - - -

Kouvolan ja Rovaniemen hovioikeuden istunnoissa on käsiteltävä sellainen määrä asioita, että jäsenten ja esittelijöiden istuntoon käyttämä ja muun työskentelyn vaatima työaika keskimäärin vastaa valtion virastoissa noudatettavaa säännönmukaista työaikaa. Presidentti antaa tähän liittyvät tarkemmat ohjeet jäsenten ja esittelijöiden työskentelystä sekä heidän velvollisuudestaan olla tavattavissa hovioikeudessa. Presidentti voi tarvittaessa myös vahvistaa jaoston istuntopäivänä suoritettavan työmäärän.

- - - - - - - - - - - - - - - - - - - -



   Tämä asetus tulee voimaan 1 päivänä toukokuuta 1979.

Helsingissä 17 päivänä marraskuuta 1978.

Tasavallan Presidentti

URHO KEKKONEN

Oikeusministeri Paavo Nikula

</div>

Säädökset 1978
Hovioikeudet